als_Latn dik_Latn sag_Latn
Kompania Kosovare për Distribuim dhe Furnizim me Energji Elektrike – KEDS është lajmëruar në orët e hershme të mëngjesit të sotëm nga Korporata Energjetike e Kosovës - KEK për ndërprerje të prodhimit në njësinë B2 të Termocentralit Kosova B dhe papritmas është ballafaquar me mungesë të energjisë në sistem.
“Falë përkushtimit maksimal të zyrtarëve të KEDS-it, kemi arritur që të importojmë gjithë energjinë e disponueshme në treg e që fatkeqësisht në disa orë të caktuara nuk është e mjaftueshme, atëherë kur konsumi është jashtëzakonisht i lartë”, thuhet në komunikatën e KEDS-it, i cili lut të gjithë që sa më shumë të kursejnë energjinë elektrike me qëllim që të ketë energji për të gjithë.
“Momentalisht, në KEK prodhohen diku rreth 380 MË/h derisa importi i realizuar dhe i mbuluar financiarisht nga KEDS është diku rreth 540 MË/h. Me fjalë tjera, kapacitetet energjetike të gatshme në vend nga importi janë rreth 60 %, derisa prodhimi vendor është 40%. Konsumi në këto ditë të ftohta dhe festive tejkalon edhe 1100 MË/h.
Nga KEK jemi lajmëruar që falë përkushtimit të të gjithë punëtorëve, blloku B2 do të kthehet në prodhim në ora 15:00 të ditës së sotme deri sa nevojiten disa orë për bllokun të kthehet në prodhim me kapacitet të plotë.
KEDS do të importojë gjithë energjinë e disponueshme në treg dhe ka bërë të gjitha përpjekjet që rrjeti t’i bëjë ballë presionit të shtuar si dhe erërave dhe të reshurave të shumta të këtyre ditëve. Këtë fundvit jemi përballë me numër minimal të prishjeve krahasuar me vendet tjera në rajon dhe kjo është arritur falë punës së palodhshme të ekipeve të mirëmbajtjes përgjatë vitit.
Luteni të keni parasysh që në ditë festive importimi emergjent dhe i paplanifikuar i energjisë elektrike është pothuajse i pamundshëm për shkak se operatorët tregtarë kanë ditë pushimi, andaj edhe duke shpresuar që prodhimi në KEK do të jetë stabil dhe nuk do të devijojë, furnizimi me energji elektrike do të jetë i qëndrueshëm dhe kërkesat e konsumatorëve do të përmbushen me import të shtuar të energjisë të realizuar nga KEDS për festat e fundvitit”, thuhet në njoftimin e KEDS-it./Kosovapress.
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Nga sot deri më 23 prill, institucionet që furnizohen nga linja Gjakovë 1- Ponoshevc, pothuajse...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
Mesfushori kosovar i Borussia Monchengladbach, Granit Xhaka, tashmë ka unazë në gisht.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn